open-index/open-wikipedia-markdown huggingface dataset:
ததகட சத்பதி

**ததகட சத்பதி** ( Tathagata Satpathy பிறப்பு 1 ஏப்பிரல் 1956 ) என்பவர் இந்திய  அரசியல்வாதி, நாடாளுமன்ற உறுப்பினர்  இதழாளர்  என அறியப்படுபவர். தொடர்நது நான்கு முறை நாடாளு மன்ற உறுப்பினராக உள்ளார். ஒடிசா மாநிலத்தைச் சேர்ந்த இவர் பிஜூ ஜனதா தளத்தின் பிரதிநிதியாகத் தேர்ந்தெடுக்கப்பட்டார். ததகட சத்பதி  ஒடிசா மாநிலத்தின் மேனாள் முதல்வர்  நந்தினி சத்பதியின் மகன் ஆவார்.

தாரித்ரி என்னும் ஒடிசா செய்தித்தாளின் ஆசிரியராகவும் ஒரிசா போஸ்ட் என்னும் ஆங்கில இதழின் ஆசிரியராகவும் உள்ளார்.  **என்னிடம்  எதையும் கேளுங்கள்** என்னும்  நிகழ்சசியை நடத்தி அன்றாட சமூகப் பிரசினைகளைப் பற்றிய தம் கருத்துகளைப் பரப்பி வருகிறார்.

அரசும் அதன் நிருவாகமும் மதத்தை விட்டு  விலகி இருந்து இயங்க வேண்டும்; அரசு வேறு, மதம் வேறு; அரசு அலுவலகங்களில்  கடவுளர் படங்கள் வைத்திருத்தல் நல்லது இல்லை; எல்லா வகையான மக்களுக்கும் பொருந்தும் சீரான வாழ்வியல் சட்டம் ஏற்பட வேண்டும்; என்பன இவருடைய கருத்துகள் ஆகும். 
 
## மேற்கோள்

* http://blogs.timesofindia.indiatimes.com/toi-editorials/replace-secular-with-areligious-with-no-ram-mohan-roy-now-netas-should-show-inclusion-tathagata-satpathy/
* http://www.hindustantimes.com/india/tathagata-satpathy-mp-who-accepted-the-internet-challenge-and-won/story-Mx1ZLZM5Twi3JFwdDXqEZP.html
* https://www.reddit.com/r/india/comments/2z493l/hello_rindia_i_am_tathagata_satpathy_member_of/
* http://timesofindia.indiatimes.com/india/Ex-CM-of-Orissa-Nandini-Satpathy-passes-away/articleshow/1855804.cms?referral=PM

## வெளியிணைப்புகள்
* Members of Fifteenth Lok Sabha - Parliament of India website

பகுப்பு:இந்திய அரசியல்வாதிகள்
பகுப்பு:1956 பிறப்புகள்
பகுப்பு:வாழும் மக்கள்
பகுப்பு:12வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:16வது மக்களவை உறுப்பினர்கள்
பகுப்பு:ஒடிசா அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
கட்ரா

**கட்ரா**, இந்திய மாநிலமான ஜம்மு காஷ்மீரின் உதம்பூர் மாவட்டத்தில் உள்ள நகரமாகும். இது ஜம்மு நகரத்திலிருந்து  42 கிலோ மீட்டர் தொலைவில் அமைந்துள்ளது. இங்குள்ள மலையில் வைஷ்ணவ தேவி கோயில் கோயில் உள்ளது.

## போக்குவரத்து

ஜம்மு-பாரமுல்லா இருப்புப் பாதையில் ஸ்ரீ மாதா வைஷ்ணோ தேவி கட்ரா தொடருந்து நிலையம் உள்ளது. இந்நிலையம் ஜம்மு நகரத்தையும், கட்ராவையும் இணக்கிறது.
## மக்கள் தொகை பரம்பல்
13 வார்டுகள் கொண்ட கட்ரா நகராட்சியில் 1594 குடும்பங்களையும், 9,008 மக்கள் தொகையும் கொண்டது. அதில் ஆண்கள் 5106 மற்றும் பெண்கள் 3902 ஆக உள்ளனர். பாலின விகிதம் 1000 ஆண்களுக்கு 764 பெண்கள் உள்ளனர். சராசரி எழுத்தறிவு  85.6% உள்ளது. பட்டியல் சாதியினரும் பட்டியல் பழங்குடியினரும் முறையே 1925 மற்றும் 9 ஆக உள்ளனர்.

## சான்றுகள்

## இணைப்புகள்

*  நின்று செல்லும் தொடர்வண்டிகள்
*  வைஷ்ணவ தேவி கோயில் நிர்வாகத்தின் இணையத்தளம் 
* வைஷ்ணவ தேவி கோயிலைப் பற்றிய தகவல்கள்

பகுப்பு:உதம்பூர் மாவட்டம்
பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும்
சக்ரதர்பூர்

**சக்ரதர்பூர்**, இந்திய மாநிலமான ஜார்க்கண்டின் மேற்கு சிங்பூம் மாவட்டத்தில் உள்ள நகரம்..

## போக்குவரத்து

இங்கிருந்து ராஞ்சி, சாய்பாசா, ஜம்ஷேத்பூர், ராவுர்கேலா உள்ளிட்ட ஊர்களை சாலை வழியாக சென்றடையலாம். இந்த நகரம் தென்கிழக்கு தொடருந்து மண்டலத்தின் தலைமையகமாகும்.

## இணைப்புகள்
* தென்கிழக்கு ரயில்வேயின் சக்ரதர்பூர் கோட்டம்
* சக்ரதர்பூர் வட்டாரம்

## சான்றுகள்

பகுப்பு:மேற்கு சிங்பூம் மாவட்டம்
பகுப்பு:ஜார்க்கண்ட் மாநிலத்திலுள்ள ஊர்களும் நகரங்களும்
சப்ராலா காட்டுயிர் காப்பகம்

**சப்ராலா காட்டுயிர் காப்பகம்** (ஆங்கிலம் : Chaprala Wildlife Sanctuary),  இந்திய மாநிலமான மகராஷ்டிராவின் கட்சிரோலி மாவட்டத்தில் அமைந்துள்ளது. 

## அமைவிடம்
இது 139.44 சதுர கி.மீ பரப்பளவில் அமைந்துள்ளது. இதில் 118.33 சதுர கி.மீ பரப்பளவு காட்டுப் பகுதியாக அறிவிக்கப்பட்டுள்ளது. இதன் தெற்கில் பிரான்ஹிதா ஆறு பாய்கிறது. வடகிழக்கிலும், தெற்கிலும், மார்க்கண்டா, பெடிகுண்டம் மலைத் தொடர்கள் உள்ளன. நிலப்பரப்பின் பெரும்பகுதி அடர்ந்த காட்டுப் பகுதியாகவும், பசும்புல் படர்ந்த பகுதியாகவும் இருக்கின்றன. இது நாக்பூரில் இருந்து 235 கி.மீ தொலைவில் அமைந்துள்ளது. இந்த காப்பகத்துக்குள் ஆறு கிராமங்கள் உள்ளன.

## விலங்குகள்
இங்கு கரடி, நாய், மான், காட்டுப்பூனை, மயில், நரி உள்ளிட்ட விலங்குகள் பாதுகாக்கப்படுகின்றனர். அரிய உயிரினமான இந்திய அணில் இங்குள்ளது. இது மகாராஷ்டிர மாநிலத்தின் விலங்காக அறிவிக்கப்பட்டுள்ளது. பறவைகளை கண்டு களிப்பதற்கென தனி பகுதியும் உண்டு.

## செடிகள்
இங்கு 245 வகையான செடிகள் உள்ளன. காட்டுப் பகுதியில் தேக்கு மரங்கள் அதிகளவில் காணப்படுகின்றன.

## சான்றுகள்

பகுப்பு:இந்திய காட்டுயிர் காப்பகங்கள்
பகுப்பு:கட்சிரோலி மாவட்டம்
பகுப்பு:மகாராட்டிரப் புவியியல்
1663

**1663** (MDCLXIII) கிரெகொரியின் நாட்காட்டியில் ஒரு திங்கட்கிழமையில் ஆரம்பமான சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் வியாழக்கிழமையில் ஆரம்பமான சாதாரண ஆண்டு ஆகும்.

## நிகழ்வுகள்
* சூலை 27 - அமெரிக்கக் குடியேற்ற நாடுகளுக்கு கொண்டு செல்லப்படும் அனைத்துப் பொருட்களும் இங்கிலாந்து துறைமுகங்களில் இருந்து ஆங்கிலேயக் கப்பல்களிலேயே எடுத்துச் செல்லப்பட வேண்டும் என ஆங்கிலேய நாடாளுமன்ரம் சட்டம் இயற்றியது.
* ஆகத்து 28 - இங்கிலாந்தில் கடும் குளிர் ஏற்பட்டது.

## பிறப்புகள்

## இறப்புகள்
* டிசம்பர் 28 - பிரான்சிஸ்கோ மரியா கிரிமால்டி, இத்தாலியக் கணிதவியலர், இயற்பியலாளர் (பி. 1618)

## மேற்கோள்கள்

*
1664

**1664** (MDCLXIV) கிரெகொரியின் நாட்காட்டியில் ஒரு செவ்வாய்க்கிழமையில் ஆரம்பமான நெட்டாண்டு ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் வெள்ளிக்கிழமையில் ஆரம்பமான நெட்டாண்டு ஆகும்.

## நிகழ்வுகள்

* சனவரி 5 - மராத்தியப் பேரரசர் சிவாஜி முகலாயர் இனாயத் கானைத் தோற்கடித்து சூரத்துவைக் கைப்பற்றினார்.
* மே 9 - ராபர்ட் ஹூக் வியாழனின் பெரும் செம்புள்ளியைக் கண்டுபிடித்தார்.
* ஆகத்து 27 - பிரெஞ்சுக் கிழக்கிந்தியக் கம்பனி நிறுவப்பட்டது.

## பிறப்புகள்
* டிசம்பர் 15 - ஆசிம்-உசு-சான், முகலாய இளவரசர் (இ. 1712)

## இறப்புகள்

## மேற்கோள்கள்

*
ஹரிசல்

**ஹரிசல்** (हरिसल, Harisal), இந்திய மாநிலமான மகாராஷ்டிராவின் அமராவதி மாவட்டத்தில் உள்ள பழங்குடியின கிராமம். இது இந்தியாவிலேயே டிஜிட்டல் வசதி பெறும் முதல் கிராமம் என்பது குறிப்பிடத்தக்கது.

## மக்கள்
இங்கு 406 குடும்பங்களைச் சேர்ந்த 2241 மக்கள் வாழ்கின்றனர். 71 சதவீத மக்கள் கல்வியறிவு பெற்றுள்ளனர்.

## வசதிகள்
இங்கு மருத்துவ வசதியும், மின்வழிக் கற்றல் வசதியும் ஏற்படுத்தப்பட்டுள்ளது. இந்த ஊருக்கு வை-பை வசதியும் கிடைக்கவுள்ளது. அனைத்து குடும்பங்களும் சூரிய ஆற்றலினால் இயங்கக்கூடிய பம்புகளை பயன்படுத்துகின்றன. இங்கு நான்கு பள்ளிகளும் ஒரு வங்கிக் கிளையும் உள்ளன.

## சான்றுகள்

பகுப்பு:மகாராட்டிர மாநிலத்திலுள்ள ஊர்களும் நகரங்களும்
பகுப்பு:அமராவதி மாவட்டம்
திரிகோண ஆசனம்

**திரிகோணாசனம்** அல்லது **உத்தித திரிகோணாசனம்** (; IAST: *utthita trikoṇāsana*), என்பது நின்ற நிலையில் உடற்பயிற்சியாக செய்யக்கூடிய ஒரு யோகாசனமாகும். இதில் உள்ள மாறுபாடுகளான பத்தா திரிகோணாசனம், பரிவிருத்த திரிகோணாசனம் ஆகியவையும் அடங்கும்.

## சொற்பிறப்பியல்
*உத்தித்* (उत्थित), "நீட்டிக்கப்பட்ட", *திரிகோண்* (त्रिकोण) "முக்கோணம்", ஆகிய சமசுகிருத சொற்களில் இருந்து இந்தப் பெயர் வந்தது.

இவ்வாசனம் முதன்முதலில் 20 ஆம் நூற்றாண்டில் விவரிக்கப்படுகிறது, திருமலை கிருஷ்ணமாச்சார்யாவின் போதனைகளில் தோன்றியது, 1934 ஆம் ஆண்டு இவரது *யோகா மகரந்தா* என்ற நூலிலும், இவரது மாணவர்களின் படைப்புகளிலிருந்தும் தெரிகிறது. 

## செய்முறை
thumb|யோகச் செங்கலைப் பயன்படுத்தி செய்யும் விளக்கப்படம்
திரிகோண ஆசனம் நின்ற நிலையில் செய்யப்படுகிறது. இரண்டு கால்களையும் அகட்டி சிறிது இடைவெளி விட்டு நிமிர்ந்து நின்று. இரண்டு கைகளையும் இரண்டு பக்கத்தலும் மாா்புக்கு நேராக உயர்த்தி, கைகள் இறக்கைகள் போல நீண்டு இருக்க வேண்டும். பிறகு வலது கையை கீழ்நோக்கி எடுத்துச் சென்று இடது காலைத் தொடவேண்டும். மீண்டும் எழுந்து முன்போல நிற்க வேண்டும். இடது கையை வலது காலை நோக்கி எடுத்துச் சென்று அதைத் தொடவேண்டும். இவ்வாறு செய்யும் போது கால்கள் அசையக் கூடாது. உடல் மாத்திரம் வலது கைப்பக்கம் தாழும். பாா்வையும் உடலும் இடது பக்கம் இருக்க வேண்டும். அதேபோல இடதுகை வலது பக்கம் தாழும் போது உடலும் பாா்வையும் வலது பக்கமாக இருக்க வேண்டும். கையைத் தாழ எடுத்துச் செல்லும்போது மூச்சை உள்ளுக்கு இழுக்க வேண்டும். பிறகு பழைய நிலைக்கு வந்ததும் மூச்சை வெளி விடவேண்டும்.

## மாறுபாடுகள்
thumb|பரிவிருத்த திரிகோணாசனம்
திரிகோணாசனத்தில் ஒரு பொதுவான மாறுபாடுகள் உள்ளது, பரிவிருத்த திரிகோணாசனம் (குறுக்குவாட்டு முக்கோணத் தோற்றம்). உத்திதா திரிகோனாசனத்தில் (இடது பாதத்தை முன்னோக்கி கொண்டு) இடது கை இடது பாதத்தை நோக்கி கீழ்நோக்கி அடையும் இடத்தில், சுழலும் தோரணையில் வலது கை இடது பாதத்தை அடையும், இதை சாத்தியமாக்குவதற்கு உடல் தண்டு வலுவாக சுழற்றப்படுகிறது.

மற்ற மாறுபாடுகளில் மேம்பட்ட பத்தா திரிகோணாசனம் (கட்டுப்பட்ட முக்கோணம்) அடங்கும். கால்களும் உடலும் உத்திதா திரிகோணாசனத்தைப் போல அமைக்கப்பட்டுள்ளன, ஆனால் (இடது பாதத்தை முன்னோக்கி கொண்டு) இடது கை இடது தொடையின் முன்னால் சென்றடைகிறது, இதில் வலது கையை பின்னால் அடையும். உடற்பகுதியின் கூடுதல் மேல்நோக்கிச் சுழற்றுவதற்கு வசதியாக, வலது பாதம் வழக்கத்தை விட அதிகமாக வெளிப்புறமாகத் திருப்பப்படலாம்.

மற்றொரு மேம்பட்ட மாறுபாடு பத்தா பரிவிருத்த திரிகோனாசனம் (பிணைக்கப்பட்ட சுழலும் முக்கோணம்). இது பரிவிருத்த திரிகோணசனத்தை ஒத்திருக்கிறது, ஆனால் பத்தா திரிகோணாசனம் என்பது சுழற்றப்படாத (உத்திதா) திரிகோனாசனத்தைப் போலவே கைகளால் பிணைக்கப்பட்டுள்ளது.

## கலாச்சாரத்தில்
thumb|1991 ஆம் ஆண்டு வெளிவந்த பத்து ரூபாய் இந்தியத் தபால் தலை
1990 ஆம் ஆண்டு *யோகா தி ஐயங்கார் வே* வழிகாட்டல் நூலில் பிரித்தானிய யோக ஆசிரியர் மீரா மேத்தா நிகழ்த்திய உத்தித திரிகோணாசனப் படம் 1991 ஆம் ஆண்டு பத்து ரூபாய் இந்தியத் தபால் தலைக்குத் தழுவி எடுக்கப்பட்டது. படம் "சரியான தோரணை" என்று விவரிக்கப்பட்டது.

## மேற்கோள்கள்

## வெளியிணைப்புகள்

*திரிகோணாசனம், தினமலர்
*இடுப்பு வலியை இல்லாமல் ஆக்கும் திரிகோணாசனம்:யோகப் பயிற்சி 12 

பகுப்பு:யோகாசனங்கள்
லோனி, காசியாபாத் மாவட்டம்

**லோனி**, இந்திய மாநிலமான உத்தரப் பிரதேசத்தின் காசியாபாத் மாவட்டத்தில் உள்ள நகரம்.

## அரசியல்
இது லோனி சட்டமன்றத் தொகுதிக்கும், காசியாபாத் மக்களவைத் தொகுதிக்கும் உட்பட்டது..

## போக்குவரத்து

## லோனி வாயுக்குழாய்கள்
குஜராத்தின் ஜாம்நகரில் இருந்து லோனி வரை வாயுக் குழாய்கள் அமைக்கப்பட்டுள்ளன. 

## சான்றுகள்

பகுப்பு:காசியாபாத் மாவட்டம், இந்தியா
பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
பகுப்பு:தேசியத் தலைநகர் தில்லி வலயப் பகுதிகள்
மோதி ஏரி

மோதி ஏரி (Moti Lake, मोति झील), இந்திய மாநிலமான பீகாரின் கிழக்கு சம்பாரண் மாவட்டத்திலுள்ள மோதிஹாரியின் மையப் பகுதியில் அமைந்துள்ளது.

இங்கு மோதிஜீல் மகோத்சவம் என்ற விழா நடத்தப்படுகிறது. ஜீல் என்ற சொல்லுக்கு ஏரி என்று பொருள். இது சுற்றுலாத் தலமாக மாற்றப்பட்டு, ஏரியில் படகுப் போக்குவரத்து ஏற்படுத்தப்பட உள்ளது. இந்த ஏரியில் ஆகாயத் தாமரைகள் படர்ந்துள்ளன. ஏரியை தூய்மைப்படுத்தும் திட்டத்தை நகராட்சி செயல்படுத்துகிறது. மத்திய அரசின் அமிர்த யோஜனா திட்டத்தின் கீழ் மோதிஹாரியின் நீர்நிலைகள் சீராக்கப்படும்.

## சான்றுகள்

பகுப்பு:பீகாரில் உள்ள ஏரிகள்
பகுப்பு:கிழக்கு சம்பாரண் மாவட்டம்
மோதிஹரி

**மோதிஹரி**, இந்திய மாநிலமான பீகாரின் கிழக்கு சம்பாரண் மாவட்டத்தின் தலைநகரமாகும்.

## தட்பவெப்ப நிலை

## போக்குவரத்து

இங்கிருந்து கொல்கத்தா, தில்லி, மும்பை, அம்ரித்சர், கான்பூர், குவகாத்தி, சம்மு (நகர்), அகமதாபாத், செய்ப்பூர், போர்பந்தர், இலக்னோ, குவகாத்தி, முசாபர்பூர், தர்பங்கா, பரேலி உள்ளிட்ட நகரங்களை தொடர்வண்டிகளில் பயணித்து சென்றடையலாம்.

## சுற்றுலா
*மோதி ஏரி

## சான்றுகள்

## இணைப்புகள்

பகுப்பு:கிழக்கு சம்பாரண் மாவட்டம்
பகுப்பு:பீகார் மாநிலத்திலுள்ள ஊர்களும் நகரங்களும்
காராசாய்-செர்கெஸ்ஸியா

**காராசாய் செர்கெஸ்சியா குடியரசு** (Karachay-Cherkessia ) உருசியக் கூட்டமைப்பின் தன்னாட்சி பெற்ற 14 உட்குடியரசுகளுள் ஒன்றாகும். இது தென் ஐரோப்பிய உரசியாவில் உள்ளது.

காராசாய்-செர்கெஸ்சியா சுற்றிலும் நிலத்தால் சூழப்பட்ட  குடியரசு ஆகும்,  பெரும்பாலும் மலைப்பாங்கான பகுதிகளை உள்ளடக்கியது. குடியரசில் பல்வேறுபட்ட இனக் குழுக்கள் உள்ளன,  இந்த அரசில் ஐந்து அதிகாரப்பூர்வ மொழிகள் அங்கீகரிக்கப்பட்டுள்ளது. 2010 இல் மக்கட்தொகை அரை மில்லியனுக்கும் குறைவு.

## நிலவியல்

காராசாய்-செர்கெஸ்சியா சுற்றிலும் நிலத்தால் சூழப்பட்ட  குடியரசு ஆகும், இக்குடியரசின் எல்லைகளாக வடக்கு மற்றும் வடமேற்கில் கிராஸ்னதார் பிரதேசம், வடகிழக்கில் இசுதாவ்ரபோல் நிலப்பரப்பு, மேற்கில் அப்காசியா, தென்கிழக்கில் கபர்தினோ-பல்கரீயா தெற்கில் சார்ஜியாவின் செமிகிரிலோ சிமோ ஸ்வானிட்டி பகுதியாகும். இது பெரும்பாலும் மலைப்பாங்கான பகுதிகளை உள்ளடக்கியது. இக்குடியரசு வடக்கில் இருந்து தெற்காக 140 கிலோமீட்டர் (87 மைல்)  மற்றும் கிழக்கில் இருந்து மேற்கு 170 கிலோமீட்டர் (110 மைல்) என்று நீண்டுள்ளது.  குடியரசின் பரப்பளவில்  80% மலைப்பகுதியாக உள்ளது. குடியரசின் மிக உயரமான மலை எல்பிரஸ் மலை ஆகும், இது 5.642 மீட்டர் (18,510 அடி) உயரம் கொண்டதாக உள்ளது. இம்மலை கபர்தினோ பல்கரீயா குடியரசின் எல்லைப்பகுதியில் உள்ளது. இக்குடியரசு நீராதாரங்கள் நிறைந்தது. மோத்தம் 172 ஆறுகள் குடியரசில் இருக்கிறது, தன் பகுதி மூலம் ஓடிக்கொண்டிருக்கிறது சுமார் 130  பனி உறைந்த  ஏரிகள் மலைப்பகுதிகளில் காணப்படுகின்றன. மேலும் கனிம நீரூற்றுகள் மிகுதியாக உள்ளன. குடியரசின் காலநிலை குறுகிய குளிர் காலமும்,  நீண்ட, சூடான, ஈரப்பதமான கோடைக் காலம் என்று உள்ளது. சராசரி சனவரி வெப்பநிலை -3.2 டிகிரி செல்சியஸ் (26.2&nbsp;°F), மற்றும் சராசரி சூலை மாத வெப்பநிலை +20.6 டிகிரி செல்சியஸ் (69.1&nbsp;°F) ஆகும். சராசரி ஆண்டு மழை மலைகளில் 2,500 மில்லி மீட்டர் (98 அல்குளம்) சமவெளிகளில் 550 மில்லி மீட்டர் (22 அங்குளம்) என்று வேறுபடுகின்றது. இங்கு உள்ள இயற்கை வளங்கள் தங்கம், நிலக்கரி, களிமண் போன்றவை ஆகும்.

## வரலாறு
கராசே-செர்கீஸ் தன்னாட்சிப் பகுதி சோவியத் ஒன்றியத்தின் ஆரம்ப ஆண்டுகளில் அதாவது, 1922, சனவரி 12 அன்று உருவாக்கப்பட்டது. பின்னர் அதை பிரிந்தது கராசே தன்னாட்சிப் பகுதி மற்றும் செர்கீஸ் தேசிய பிராந்தியம் என 30 ஏப்ரல் 1928 அன்று உருவாக்கப்பட்டது.  தன்னாட்சிப் பகுதியாக  26 ஏப்ரல் 1926 அன்று நிலை உயர்த்தப்பட்டது.

## இனக் குழுக்கள்

2010 கணக்கெடுப்பின்படி,  குடியரசின் மக்கட்தொகையில் 41% வரை கராச்சிய மக்களும்,  32% ரஷ்ய இனத்தினரும், செர்கீசியர்கள், மற்றும் அபாசின்கள்  ஆகிய இனத்தினர் கூட்டாக 20% உள்ளனர்.
## மதம்
2012 ஆண்டைய அதிகாரப்பூர்வ கணக்கெடுப்புபடி, இப்பிராந்திய மக்கள் தொகையில் 48% மக்கள் முஸ்லீம்கள்,  13.6% உருசிய மரபுவழித் திருச்சபை (கிருத்துவம்) , 12%  ஒருவகை நாட்டுப்புற சமயத்தவர்கள், 2%  பொதுவாக இருக்கும் கிருத்துவர், 1% கிழக்கு மரபுவழி திருச்சபை கிருத்துவர், 12% ஆண்மீக நாட்டம் அற்றவர்கள்,  7%  நாத்திகர் , மேலும் 4.4% உள்ள மக்கள் மற்ற மதத்தினராகவோ அல்லது  கேள்விக்கு பதில் தராதவர்கள் ஆவர்.
## மேற்கோள்கள்
வனேடியம்(V) புளோரைடு

**வனேடியம்(V) புளோரைடு** *(Vanadium(V) fluoride)* என்பது  VF5 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். வனேடியத்த்தின் அறியப்பட்டுள்ள ஒரேயொரு ஐந்தாலைடு இச்சேர்மம் மட்டுமேயாகும். ஒரு திண்மப் பொருளாக இது ஒரு முடிவற்ற பல்லுறுப்பியாக உருவாகிறதுஅறை வெப்பநிலை மற்றும் சாதாரண அழுத்தத்தில் இது துரிதமாக ஆவியாகும் திரவமாக இருக்கிறது. இதனுடைய வாயு ஐந்து ஒருங்கிணைப்புகள் கொண்ட ஒருமங்களைக் கொண்டுள்ளது. 

## தயாரிப்பு
வனேடியம் உலோகத்தை புளோரினேற்றம் செய்வதன் மூலமாக வனேடியம்(V) புளோரைடைத் தொகுப்பு முறையில் தயாரிக்கலாம்:.
: 2 V  +  5 F2  →  2 VF5
வனேடியம் நான்குபுளோரைடை விகிதச்சமமாதலின்மை வினைக்கு உட்படுத்தினால் சம அளவு திண்ம முப்புளோரைடு மற்றும் துரிதமாக ஆவியாகும் ஐம்புளோரைடுகளாக பிரிகிறது:.

இம்மாற்றம் 650 ° செ வெப்பநிலையில் நிகழ்கிறது. 

## பண்புகள்
மற்ற எலக்ட்ரான் கவர் உலோக ஆலைடுகள் போலவே இதுவும் முதலில் ஒரு ஆக்சி ஆலைடாக நீராற்பகுக்கப்படுகிறது.
:VF5  +  H2O   →   VOF3  + 2 HF
பின்னர் இரும ஆக்சைடாக மாறுகிறது.
:2 VOF3 + 3 H2O   →   V2O5  +  6 HF
காரத்தின் முன்னிலையில் இந்நீராற்பகுப்பு வினை முடுக்கப்படுகிறது. நீராற்பகுப்பு அடைகின்ற தன்மை பெற்றிருத போதிலும் இது ஆல்ககால்களில் கரைகிறது. 

இது ஒரு இலூயிக் அமிலமாகும்.:
:VF5  +  KF   →   KVF6

## மேற்கோள்கள்

## உசாத்துணை
* Arnold F. Holleman, Nils Wiberg: *Lehrbuch der Anorganischen Chemie*, 102. Auflage, de Gruyter, Berlin 2007, S. 1545, .

பகுப்பு:வனேடியம் சேர்மங்கள்
பகுப்பு:புளோரைடுகள்
பகுப்பு:உலோக ஆலைடுகள்
பகுப்பு:ஒருங்கிணைப்புப் பலபடிகள்
பகுப்பு:கனிமவேதியியல் பலபடிகள்
1929 இம்பீரியல் எயார்வேசு டபிள்யூ 10 விபத்து

**இம்பீரியல் எயார்வேசு டபிள்யூ 10** *(Imperial Airways Handley Page W.10; பதிவு: ஜி-இபிஎம்டி [G-EBMT])* எனப்படும் வானூர்தி, 1929 ஆம் வருடம், சூன் 17 ஆம் திகதி, ஆங்கிலக் கால்வாய் நிலக்கூம்பு பகுதியில் இயந்திர செயலிழப்பு காரணமாக விபத்துக்குள்ளானதில் 7 பேர் கொல்லப்பட்டனர். இந்த வானூர்தி சம்பவத்தின்போது சர்வதேச திட்டமிடல்படி, ஐக்கிய இராச்சியம் கிராய்டன் விமான தளத்திலிருந்து, சுவிச்சர்லாந்து சூரிச் விமான தளம் நோக்கி பறந்ததாக அறியப்படுகிறது. இவ்விபத்தின்போது, 2 பணியாளர்களுடன் 11 பயணிகள் பயணித்ததாகவும், அதில் 7 பேர்கள் கொல்லப்பட்டு, எஞ்சிய 6 பேர்கள் காயங்களோடு உயிர் தப்பியதாக மூலதகவல் உள்ளது.

## வானூர்தி விவரம்
விபத்துக்குள்ளான ஒட்டாவா நகரம் *(City of Ottawa)* என்ற பெயரிடப்பட்ட இந்த வானூர்தி, ஏன்ட்லே பேஜ் டபிள்யூ 10 வகையைச் சேர்ந்ததாகும். 1925, திசம்பர் 25 இல் இம்பீரியல் எயார்வேசு நிறுவனம் வெளியிட்டு இயக்கிவந்த இவ் வானூர்தி, ஜி-இபிஎம்டி (G-EBMT) என்று பதியப் பெற்றது.

## பாதிக்கப்பட்டவர்கள்
 இறப்புகள் தேசியம் -

## மேற்கோள்கள்

## வெளி இணைப்புகள்
*Photo of the wreck of G-EBMT alongside trawler ''Gaby''

பகுப்பு:1929 இல் வானூர்தி விபத்துகளும் நிகழ்வுகளும்
மசார் ஈ சரீப்

**மசார் ஈ சரீப்** (Mazari-i Sharif, பாரசீகம்/பஷ்தூ: مزارِ شریف, ) என்பது ஆப்கானித்தானின் மூன்றாவது மிகப் பெரிய நகரம் ஆகும். 2015இன் மக்கள் தொகை அடிப்படையில் இந்நகரத்தில் 693,000 குடிகள் வசிக்கின்றனர்.  இந்நகரம் பால்க் மாகாணத்தின் தலைநகரமாகும். மசாரி ஐ சாரிப் கண்டுசு நகரத்தோடு கிழக்கிலும், காபூல் நகரத்தோடு தென்கிழக்கிலும், ஹெறாத் நகரத்தோடு மேற்காகவும், உஸ்பெகிஸ்தான் நகரத்தோடு வடக்காகவும் நெடுஞ்சாலைகளால் இணைக்கப்பட்டிருக்கிறது.

## மேலும் பார்க்க
*ஆப்கானித்தானின் நகரங்கள் பட்டியல்
*ஆப்கானிஸ்தானின் மாகாணங்கள்

## மேற்கோள்கள்

பகுப்பு:ஆப்கானித்தான் நகரங்கள்
குந்தூசு

**குந்தூசு** (Kunduz,  ; ) என்பது வட ஆப்கானித்தானிலுள்ள ஒரு நகரமாகும். இது கண்டசு மாகாணத்தின் தலைநகரமும் ஆகும். இது ஆங்கிலத்தில் சில நேரங்களில் *Kundûz, Qonduz, Qondûz, Konduz, Kondûz, Kondoz,* அல்லது *Qhunduz* எனவும் அழைக்கப்படுகிறது.

## மேலும் பார்க்க
*ஆப்கானித்தானின் நகரங்கள் பட்டியல்
*ஆப்கானிஸ்தானின் மாகாணங்கள்

## மேற்கோள்கள்

பகுப்பு:ஆப்கானித்தான் நகரங்கள்
சின்கோசைட்டு

**சின்கோசைட்டு** *(Sincosite)* என்பது CaV2(PO4)2O2 . 5H2O என்ற வாய்ப்பாடு கொண்ட ஒரு கனிமமாகும். பச்சை நிறத்தில் உள்ள இக்கனிமம் 1922 ஆம் ஆண்டில் கண்டுபிடிக்கப்பட்டது. பெரு நாட்டில் டேனியல் ஆல்சைடெசு கேர்ரியன் மாகாணத்தில்]] உள்ள சின்காசு மாவட்டத்தில் கண்டறியப்பட்டதால் இக்கனிமத்திற்கு சின்கோசைட்டு என்ற பெயர் சூட்டப்பட்டது.

பன்னாட்டு கனிமவியல் சங்கம் சின்கோசைட்டு கனிமத்தை Scs  என்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:பாசுப்பேட்டு கனிமங்கள்
பகுப்பு:கால்சியம் கனிமங்கள்
பகுப்பு:வனேடியம் கனிமங்கள்
பகுப்பு:நாற்கோணவமைப்புக் கனிமங்கள்
தலோகுவான்

**தலோகுவான்** (Tāloqān, பாரசீக மொழி/பஷ்தூ மொழி: طالقان, also transcribed **Tāleqān** or **Tāluqān**) என்பது வடகிழக்கு ஆப்கானித்தானில் அமைந்துள்ள தாகார் மாகாணத்தின் தலைநகரமாகும். இது தலுகுவான் மாவட்டத்தில் அமைந்துள்ளது. 2006 ஆம் ஆண்டுன் மதிப்பீட்டின் படி இந்நகரத்தின் மக்கள் தொகை 196,400 ஆகும்.

## மேலும் பார்க்க
*ஆப்கானித்தானின் நகரங்கள் பட்டியல்
*ஆப்கானிஸ்தானின் மாகாணங்கள்

## மேற்கோள்கள்

பகுப்பு:ஆப்கானித்தான் நகரங்கள்
ஜலாலாபாத்

**ஜலாலாபாத்**  (Jalalabad, பஷ்தூ மொழி/பாரசீக மொழி: جلال آباد **'    **அடினா பேர்''' என முன்னாள் அழைக்கப்பட்டது (Adina Pur,Pushto:آدينه پور)) என்பது கிழக்கு ஆப்கானித்தானில் அமைந்துள்ள ஒரு நகரமாகும். இது நாங்கர்கார் மாகாணத்தின் தலைநகரம் ஆகும்.
ஜலலபாத் நகரத்தின் 2015 மதிப்பீட்டின் மக்கள் தொகை 356,274 ஆகும்.  இது 12,796 ஏக்கர் நிலத்தையும் 6 மாவட்டங்களையும் கொண்டுள்ளது.  இந்நகரத்தின் குடியிருப்புக்களின் மொத்த எண்ணிக்கை 39,586 ஆகும்.

## மேலும் பார்க்க
*ஆப்கானித்தானின் நகரங்கள் பட்டியல்
*ஆப்கானிஸ்தானின் மாகாணங்கள்

## மேற்கோள்கள்

பகுப்பு:ஆப்கானித்தான் நகரங்கள்
பகுப்பு:ஆப்கானித்தானின் வரலாறு
12 புளூசு

**12 புளூசு** *(12 Blues)* என்பது மாலத்தீவின் தீவுக்கூட்டத்தில் 10 ஏக்கர் நிலப்பரப்பில் அமைந்துள்ள ஒரு தனியார் தீவாகும். மாலேவில் இருந்து 90 மைல் தொலைவில் இருக்கும் இத்தீவை பறக்குக் படகில் 35 நிமிடப் பயணத்தில் அடையலாம். 12 புளூசு தீவில் உணவு மற்றும் தங்கும் விடுதிகளைக் கட்டி, உலகில் முதன்முதலாக மாலத்தீவு அரசாங்கம் விற்பனைக்கு வழங்கியது. 2011 ஆம் ஆண்டு அக்டோபர் 11 இல் மாலத்தீவுக் குடியரசின் குடியரசுத் தலைவர் முகம்மது நசீத் 12 புளூசு கட்டுவதற்குத் தொடக்கமான பூமிபூசையில் கலந்து கொண்டார். இத்தீவில் வெளிநாட்டு முதலீடுகளுக்கு அரசாங்கம் ஆதரவளிக்கும் என்பதை உறுதிப்படுத்துவதாக இவ்வருகை அமைந்தது.

## மேற்கோள்கள்

## வெளியிணைப்புகள்
*12 Blues official website

பகுப்பு:மாலைதீவுகள்
ஆப்கானித்தானின் நகரங்கள் பட்டியல்

ஆப்கானித்தானிலுள்ள 1 மில்லியன் மக்கள் தொகையைக் கொண்ட ஒரே நகரம் அதன் தலைநகரான காபூல் ஆகும். மிகுதிகள் சிறிய நகரங்கள் ஆகும். நடுவண் ஒற்று முகமைக்கு அமைய ஆப்கானித்தானில் வாழும் மொத்த மக்கள் தொகை 31,822,848 ஆகும். இவற்றில் 6 மில்லியன் மக்கள் நகரப் புறத்திலும் மற்றவர்கள் நாட்டுப்புறத்திலும் வாழ்கின்றனர்.

## பட்டியல்
கீழ் வரும் அட்டவணை ஆப்கானித்தானின் மக்கள் தொகை அடிப்படையில் 19 நகரங்களின் விபரம் பற்றிக் குறிக்கிறது.

## இவற்றையும் பார்க்க
* ஆப்கானிஸ்தானின் மாகாணங்கள்
* ஆப்கானித்தானின் மாவட்டங்கள்
* ஆப்காநித்தானின் மக்கள் தொகையியல்

## மேற்கோள்கள்

## வெளியிணைப்புகள்

* Central Statistics Office of Afghanistan 
* Photos of Afghan cities 
* World Gazetteer: Afghanistan - map

பகுப்பு:ஆப்கானித்தான் நகரங்கள்
அகரத்தூர் ஊராட்சி

**அகராத்தூர் ஊராட்சி** (*Agarathur Gram Panchayat*), தமிழ்நாட்டின் தஞ்சாவூர் மாவட்டத்தில் உள்ள கும்பகோணம் வட்டாரத்தில் அமைந்துள்ளது. இந்த ஊராட்சி, கும்பகோணம் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1354 ஆகும். இவர்களில் பெண்கள் 683 பேரும் ஆண்கள் 671  பேரும் உள்ளனர்.

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:
# கொத்தவாசல்
# சாத்தங்குடி
# அகராத்தூர்

## சான்றுகள்

பகுப்பு:தஞ்சாவூர் மாவட்ட ஊராட்சிகள்
பகுப்பு:த. இ. க. ஊராட்சித் திட்டம்
பகுப்பு:தஞ்சாவூர் மாவட்டத்திலுள்ள கிராமங்கள்
யோசேப்பின் கல்லறை

**யோசேப்பின் கல்லறை** (*Joseph's Tomb*, , *Qever Yosef*, , *Qabr Yūsuf*) என்பது மேற்குக் கரையின் எல்லைப்புறத்திலுள்ள நப்லஸ் நகரிலுள்ள அடக்கம் செய்யப்பட்ட நினைவுச் சின்னமாகும். இப்பகுதி பின் வெண்கலக் காலத்தினதும் விவிலிய சிக்கேம் எனப்பட்ட பகுதியுமாகும். விவிலிய பாரம்பரியம் சிக்கேமின் பொதுப் பகுதி விவிலிய பெருந்தந்தை யோசேப்பு அடக்கம் செய்யப்பட்ட இடமாக அடையாளப்படுத்தப்படுகிறது.

## உசாத்துணை

## வெளி இணைப்புகள்

*New York Times slideshow of the tomb. ஒக்டோபர் 2008
*Film depicting the vandalism & destruction of the tomb 
*Website with photos of the destruction 
*Photo of the tomb during the destruction 
* 

பகுப்பு:விவிலிய நபர்களின் கல்லறைகள்
பகுப்பு:எபிரேய விவிலிய இடங்கள்
பகுப்பு:யூத புனிதப் பயண இடங்கள்
வர்மன் அரசமரபு

**வர்மன் அரசமரபு** (Varman dynasty) (ஆட்சிக் காலம்: 350-650), வரலாற்றில் முதன் முதலில் காமரூப பேரரசை ஆண்ட இந்து சமய மன்னர்கள். இவ்வரசமரபினர் சமுத்திரகுப்தர் மகத நாட்டை ஆட்சி செய்த காலத்தில், காமரூப இராச்சியத்தை ஆண்ட இந்து சமயத்தவர்கள் ஆவார். குப்தப் பேரரசுக்கு திறை செலுத்தி காமரூபத்தை ஆண்டவர்கள் வர்மன் அரச மரபினர். குப்தப் பேரரசு வீழ்ச்சி அடைந்து கொண்டிருந்த காலத்தில், மகேந்திரவர்மன் (470-494) இரண்டு அசுவமேத யாகங்களைச் செய்தார்.
  காமரூப பேரரசின் மூன்று அரசமரபுகளில், வர்மன் அரசமரபிற்குப் பின்னர் மிலேச்ச அரசமரபு மற்றும் பால அரசமரபுகள் தொடர்ந்தன.

## வர்ம அரசமரபின் ஆட்சியாளர்கள்
#350-374 -  புஷ்ய வர்மன்     
#374-398 - சமுத்திர வர்மன்    
#  398-422 - பால வர்மன்
# 422-446  - கல்யாண வர்மன் 
#446-470- கணபதி வர்மன் 
# 470-494-  மகேந்திர வர்மன்
#494-518  - நாராயண வர்மன் 
# 518-542  - பூதி வர்மன் 
# 542-566-  சந்திரமுக வர்மன் 
#566-590 -  ஸ்தித வர்மன் 
#590-595 -  சுஸ்தித வர்மன் 
#595-600 - சுப்ரஸ்தித வர்மன்  
#600-650 - குமார பாஸ்கர வர்மன்  
#650-655 - அவந்தி வர்மன்

## மேலும் காண்க
* மிலேச்ச அரசமரபு
* பால அரசமரபு

## அடிக்குறிப்புகள்

## மேற்கோள்கள்

* 
* 
*
* 
* 
*
* 
* 

பகுப்பு:இந்திய அரச மரபுகள்
பகுப்பு:அசாம் வரலாறு
வனேடியம் நைட்ரைடு

**வனேடியம் நைட்ரைடு** *(Vanadium nitride)* என்பது VN என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். எஃகை நைட்ரைடேற்றம் செய்யும்போது வனேடியம் மற்றும் நைட்ரசன் சேர்ந்து இச்சேர்மம் உருவாகிறது. இதனால் எஃகின் தேய்மானத்தடை அதிகரிக்கிறது.
  
V2N, என்ற மூலக்கூற்று வாய்ப்பாடு கொண்ட சேர்மமும் வனேடியம் நைட்ரைடு என்றே அழைக்கப்படுகிறது. நைட்ரைடேற்றம் நிகழும்போதே இச்சேர்மமும் உண்டாகிறது. வனேடியம் நைட்ரைடு கனசதுர பாறை உப்பு அமைப்பைக் கொண்டுள்ளது. V4 கொத்துகளைக் கொண்டுள்ள தாழ் வெப்பநிலை அமைப்பும் காணப்படுகிறது. உயர் வெப்பநிலை சோடியம் குளோரைடு அமைப்பின் அதிர்வு முறைகள் சுழிக்குக் கீழாகக் குறைக்கப்படும் போது தோன்றும் இயக்க நிலைப்புத்தன்மை இன்மையினால் தாழ் வெப்பநிலை நிலை உருவாகிறது
 
இச்சேர்மம் ஒரு வலிமையான இணைப்பு மீக்கடத்தியாகும். மீநுண்படிக வனேடியம் நைட்ரைடு மீமின் தேக்கிகளில் பயன்படுத்தப்படுகிறது.

## மேற்கோள்கள்

பகுப்பு:வனேடியம்(III) சேர்மங்கள்
பகுப்பு:நைட்ரைடுகள்
பகுப்பு:பாறை உப்பு படிகக் கட்டமைப்பு
மிலேச்ச அரசமரபு

**மிலேச்ச அரசமரபு** (Mlechchha dynasty) வர்மன் அரசமரபிற்குப் பின்னர், கி பி 650 முதல் 900 முடிய காமரூப பேரரசை, ஹடபேஷ்வர்  நகரை (தற்கால தெஸ்பூர், அசாம் (Tezpur) தலைநகராகக் கொண்டு ஆண்டவர்கள். மிலேச்ச அரசமரபினர் நரகாசுரன் வழித்தோன்றல்கள் என்று கூறி கொள்கின்றனர். மிலேச்ச அரசமரபை மன்னர் சாலாஸ்தம்பா கி பி 650இல் நிறுவினார். இறுதி மிலேச்ச மன்னர் தியாக சிம்மன் கி பி 900 வரை ஆண்டார்.  மிலேச்ச அரசமரபிற்கு முன் காமரூப நாட்டை வர்மன் அரச குலத்தினர் கி பி 350 முதல் 650 முடிய ஆண்டனர்.

மிலேச்ச அரசமரபிற்கு பின் காமரூப நாட்டை பால வம்சத்தினர் ஆண்டனர். 

## மிலேச்ச ஆட்சியாளர்கள்
* சாலாஸ்தம்பா  (650-670)
* விஜயா என்ற விக்கிரஹஸ்தம்பா 
* ஹர்சதேவா என்ற ஹர்சவர்மன்  (725-745)
* இரண்டாம் பாலவர்மன் 
* சலம்பன் 
* ஹர்ஜாரவர்மன்  (815-832)
* வனமால வர்மதேவன் (855-860)
* ஜெயமாலன் என்ற வீரபாகு  (855-860)
* மூன்றாம் பாலவர்மன்  (860-880)
* தியாகசிம்மன் (890-900)

## இதனையும் காண்க
* மிலேச்சர்

## அடிக்குறிப்புகள்

## மேற்கோள்கள்

* 
* 
* 

பகுப்பு:இந்திய அரச மரபுகள்
பகுப்பு:அசாம் வரலாறு
பாங் உக்

**பாங் உக்** (சீனம்: 棚屋)  என்பது, ஆங்காங்கின் லான்டாவுத் தீவில் தாய் ஓ என்னும் இடத்தில் காணப்படும் ஒரு வகைக் கால் வீடு. இவை நீரில் அல்லது சிறிய கடற்கரைகளில் கட்டப்படுகின்றன. ஏறத்தாழ 1000 ஆண்டுகளுக்கு முன் சீனத் தலை நிலத்தில் இருந்து ஆங்காங்கிற்குக் குடிபெயர்ந்த மீனவர்களான தான்காக்கள் இங்கு வாழ்கின்றனர். 2000 ஆவது ஆண்டில் ஏற்பட்ட தீ விபத்தில் இங்கிருந்த சில வீடுகள் அழிந்து விட்டன. இவற்றுட் சில மீண்டும் அமைக்கப்பட்டன.

இவ்வகை வீடுகள் ஒரு காலத்தில் நாட்டுப்புற ஆங்காங்கில் உள்ள பல மீன்பிடி நகரங்களிலும், ஊர்களிலும் காணப்பட்டன. ஆனாலும், தாய் ஓவில் மட்டுமே இது பெரிய அளவில் பாதுகாக்கப்பட்டுள்ளது. இது தவிர *லெய் யூ முன்* ஊரிலும், அங்கு உள்ள *மா சான் சுவென்* என்னும் சில வீடுகள் உள்ளன. பாங் உக், தான்காக்கள் அல்லது மீனவர்கள் நிலப்பகுதியில் வாழ்வதற்குப் போனபின்பு இவ்வீட்டு வகை அவர்களது படகு வீடுகளில் இருந்து உருவானது.

## மேற்கோள்கள்

## இவற்றையும் பார்க்கவும்
* தான்கா
* கால் வீடு

## வெளியிணைப்புகள்

*ஒரு செய்தித்தாளுக்கு பான் உக்கில் வாழ்பவர்களால் எழுதப்பட்ட கடிதம் 
*TVB iFiles - ஆங்காங் தொலைக்கட்சி ஒன்றில் ஒளிபரப்பட்ட நிகழ்ச்சி

பகுப்பு:வீட்டு வகைகள்
பகுப்பு:ஹொங்கொங் பண்பாடு
சாரிகார்

**சாரிகார்** (Charikar, , pronounced *Chârikâr*) என்பது கொஹ்டமன் பள்ளத்தாக்கின் முக்கிய நகரமாகும். பார்வன் மாகாணத்தின் தலைநகரமான இது வாடா ஆப்காநித்தானில் அமைந்துள்ளது. பல்லின சமூகத்தினைக் கொண்ட இதன் மக்கள் தொகை 171,200 ஆகும்.

## மேற்கோள்கள்

பகுப்பு:ஆப்கானித்தான் நகரங்கள்
காமரூப பால அரசமரபு

**காமரூப பால அரசமரபு** (Pala dynasty of Kamarupa) காமரூப பேரரசை கி பி 900 முதல் 1100 முடிய ஆட்சி செய்த இந்து சமய மன்னர்கள் ஆவர்.  *துர்ஜெயா* என்ற  (தற்கால வடக்கு குவஹாட்டி) நகரத்தை தலைநகராகக் கொண்டு  காமரூபத்தை ஆட்சி செய்தவர்கள். பௌத்த சமயத்தை சார்ந்த பால அரசமரபினர் காமரூப பால அரசமரபினருக்கு சமகாலத்தவர்கள். 

## காமரூப பால அரசு ஆட்சியாளர்கள்
* பிரம்ம பாலன் (900-920)
* இரத்தின பாலன் (920-960)
* இந்திர பாலன் (960-990)
* கோபாலன் (990-1015)
* ஹர்சபாலன்   (1015-1035)
* தர்மபாலன்  (1035-1060)
* ஜெயபாலன்  (1075-1100).

## மேற்கோள்கள்
* Sircar, D. C. *The Bhauma-Naraka or the Pala Dynasty of Brahmapala*, The Comprehensive History of Assam, ed H. K. Barpujari, Guwahati, 1990.

பகுப்பு:இந்தியப் பேரரசுகள்
பகுப்பு:இந்துப் பேரரசுகள்
பகுப்பு:அசாம் வரலாறு
கோனேரிப்பட்டி

**கோனேரிப்பட்டி** என்பது தமிழ்நாட்டில் சேலம் மாவட்டத்தில் ஆத்தூர் வட்டத்தில் கெங்கவல்லி தாலுகாவில் உள்ள ஒரு புறநகர்ப் பகுதியாகும்.
## விபரங்கள்
அட்சரேகை 11.44° வடக்கு மற்றும் தீர்க்கரேகை 78.50° கிழக்கில் அமைந்துள்ளது. ஊரின் வடக்கே மலைத்தொடர்களும் தெற்கே ஏரியும் அமைந்துள்ளது. ஊரின் வடக்கே மேற்கிலிருந்து கிழக்காக சுவேதா என்னும் நதி கடந்து செல்கிறது. இங்கு நூற்றாண்டு சிறப்பு வாய்ந்த தூய சலேத் அன்னை ஆலயம் உள்ளது. வடக்கே லூர்து மாதா மலைக்கோவில் உள்ளது. இவ்வூரில் சுமார் 2000க்கும் மேற்பட்ட குடும்பங்கள் வசிக்கின்றன. இங்கு 99% மக்கள் கிருஸ்தவ மதத்தை சார்ந்தவர்கள். இங்கு முக்கியத் தொழில் விவசாயம் ஆகும். இங்கு ஒரு நடுநிலைப்பள்ளியும் ஒரு மழலையர் பள்ளியும் சிறிய மருத்துவமனையும் உள்ளது. கபடி மற்றும் கைப்பந்து விளையாட்டுகளில் இளைஞர்கள் மிகுந்த ஆர்வமும் வீரமும் மிக்கவர்களாக திகழ்கின்றன.

பகுப்பு:சேலம் மாவட்டத்திலுள்ள கிராமங்கள்
புரு

**மன்னர் புரு** (King Puru)  பண்டைய பரத கண்டத்தின் வடக்கில் அத்தினாபுரத்தை தலைநகராகக் கொண்ட குரு நாட்டை ஆண்ட புராண கால மன்னர்.

யயாதி-தேவயானிக்கும் பிறந்த மூத்த மகன் யதுவின் வழித்தோன்றல்கள்  யாதவர்கள் என்றும்; இரண்டாவது மகன் **துர்வசு**வின் வழித்தோன்றல்கள் **[[யவனர்|யவனர்கள்]]** என்றும்; யயாதி-சர்மித்தைக்கு பிறந்த மூன்றாவது மகன் **திரஹ்யு**வின் வழித்தோன்றல்கள் **போஜர்கள்** என்றும்,  நான்காவது மகன், **அனு**வின் வழித்தோன்றல்கள்  **[[மிலேச்சர்|மிலேச்சர்கள்]]** என்றும், ஐந்தாவது மகன் **புரு** வின் வழித்தோன்றல்கள்  **[[பௌரவர்|பௌரவர்கள்]]** என்றும் அழைக்கப்பட்டனர். 

புருவின் பௌரவ குலத்தில் தோன்றியவர்களே பாண்டவர் மற்றும் கௌரவர் ஆவார்.

மன்னர் புரு குறித்த செய்திகள் பாகவத புராணத்திலும், மகாபாரத்திலும் குறிக்கப்பட்டுள்ளது.

பௌரவ அரச மரபில் தோன்றிய பஞ்சாப் பகுதியின் மன்னர் போரஸ், கி மு 326இல் நடந்த போரில் அலெக்சாண்டர் தோல்வி அடைந்தார். மன்னர் போரசின்  போர் வீரத்தைப் பாராட்டி, அலெக்சாண்டர் தாம் வென்ற இந்தியப் பகுதிகளுக்கு, போரசையே தமது பிரதிநிதியாக நியமித்து கௌரவித்தார்.

## இதனையும் காண்க
* யயாதி
* யது
* யது குலம் 
* பௌரவர்
* போரஸ்

## மேலும் படிக்க
* *[[Mahabharata]],  [[Adiparva]]*, verse. 71-80.

## அடிக்குறிப்புகள்

## மேற்கோள்கள்
*
* 

பகுப்பு:சந்திர குல மன்னர்கள்
பகுப்பு:இந்து தொன்மவியல் மாந்தர்
போரஸ்

**போரஸ்** அல்லது **புருசோத்தமன்** (**Porus**), பண்டைய இந்தியாவின் பஞ்சாப் பகுதிகளை ஆண்டவர் ஆவார். மாமன்னர் யயாதியின் மகன் புருவின் வழித்தோன்றலான பௌரவ ( பாண்டவ மற்றும் கௌரவர்கள்) அரச மரபினர் ஆவார். இவருக்கு பிறகு இவரின் மகன் மலயகேது அரசரானார்.
  
ஜீலம் ஆற்றாங்கரையில் ஹைடஸ்பேஸ் என்ற இடத்தில், யானைப்படையையே பார்த்திராத அலெக்ஸாண்டரின் படைகள் முதல் முறையாக போரஸின் யானைப்படையை பார்த்ததில் பிரமித்து பயந்து பின்னோக்கி அடியெடுத்து வைத்தனர். பின்னர் கிமு.326-ல் நடந்த போரசுக்கு எதிரான போர்களில் வெற்றி கொண்ட அலெக்சாண்டர், போரசின் வீரத்தை கண்டு வியந்து, போரசிடம்  நட்பு பாராட்டி, தான் வென்ற பகுதிகளுக்கு போரஸ் மன்னரையே ஆளுநராக நியமித்து கௌரவித்தார்.

## ஹைடஸ்பஸ்  போர்

அலெக்சாண்டர் கி மு 326இல்  படகுப்பாலம் அமைத்து சிந்து ஆற்றை கடந்தார். அங்கு தக்சசீலா மன்னரும், போரசின் எதிரியுமான அம்பியை எதிர்கொண்டார். அப்போது ஜீலம் ஆற்றை கடந்து பஞ்சாபின் *[[ஹைடாஸ்பெஸ் யுத்தம்|ஹைடஸ்பேஸ்]]*  என்ற இடத்தை அடைந்தார். இந்திய மன்னர் போரசின் யானைப்படைகளை எதிர்த்து யாராலும் எதிர்த்து போரிட இயலாது என அலெக்சாண்டரிடம் தெரிவித்தனர். ஆனால் அலெக்சாண்டர்  அத்தனை தடைகளையும் மீறி தந்திரமாக மன்னர்  போரஸ்சின் யானைப் படைகளை வென்றார்.

## இதனையும் காண்க
* அம்பி, மன்னர்
* ஹைடாஸ்பெஸ் யுத்தம்
## மேற்கோள்கள்

## ஆதார நூற்பட்டியல்
* Arrian, *The Campaigns of Alexander*, book 5.
**History of Porus*, Patiala, Dr. Buddha Parkash.
* Lendring, Jona. *Alexander de Grote - De ondergang van het Perzische rijk* (Alexander the Great. The demise of the Persian empire), Amsterdam: Athenaeum - Polak & Van Gennep, 2004.  
* Holt, Frank L. *Alexander the Great and the Mystery of the Elephant Medallions*, California: University of California Press, 2003, 217pgs. 
*History of India: (from the earliest times to the fall of the Mughal Empire), Dr. Ishwari Prashad
* King Porus - A Legend of Old . Michael Madhusudan Dutt. Glorifying poem, describes a legendary victory of Porus over Alexander.

## வெளி இணைப்புகள்
*
*Porus at Livius, by Jona Lendering

பகுப்பு:இந்தியப் பேரரசர்கள்
பகுப்பு:பாக்கித்தான் வரலாறு
பகுப்பு:பஞ்சாபின் வரலாறு
பகுப்பு:இந்திய வரலாறு
பகுப்பு:பண்டைய இந்தியா
பௌரவர்

**பௌரவர்** (Pauravas) (சமஸ்கிருதம்:पौरव), யயாதி-தேவயானிக்கும் பிறந்த ஐந்தாவது மகன் புருவின் வழித்தோன்றல்கள்  **பௌரவர்கள்** என்று அழைக்கப்பட்டனர்.  
பௌரவர்கள், கி மு 890 முதல் 322 முடிய பண்டைய இந்தியத் துணைக்கண்டத்தின் வடமேற்கு இந்தியாவை ஆண்டவர்கள். முதலில் பௌரவர்கள் அத்தினாபுரத்தை தலைநகராகக் கொண்டு குரு நாட்டை ஆண்டவர்கள். கி மு எட்டாம் நூற்றாண்டில், கடுமையான மழை வெள்ளத்தால் அத்தினாபுரம் அழிந்த பின், கௌசாம்பி (Kausambi) என்ற இடத்தில் புதிய தலைநகரை அமைத்து குரு நாட்டை ஆண்டனர். வட இந்தியாவில் மகாஜனபாத குடியரசு நாடுகள் உருவான பின்னர் பௌரவர்களின் குரு நாடு கி மு 5 மற்றும் 4ஆம் நூற்றாண்டுகளில் வீழ்ச்சி கண்டது.

## வரலாறு
பௌரவர்கள் குலம் குறித்த வரலாறு  மகாபாரதம் இதிகாசத்தில் ஆதி பருவத்தில் குறிப்பிடப்பட்டுள்ளது. 
யயாதி-தேவயானிக்கும் பிறந்த மூத்த மகன் யதுவின் வழித்தோண்றல்கள்  யாதவர்கள் என்றும்; இரண்டாவது மகன் துர்வசுவின் வழித்தோன்றல்கள் **யவனர்கள்** என்றும்; யயாதி-சர்மித்தைக்கு பிறந்த மூன்றாவது மகன் திரஹ்யுவின் வழித்தோண்றல்கள் **போஜர்கள்** என்றும்,  நான்காவது மகன், அனுவின் வழித்தோன்றல்கள்  **[[மிலேச்சர்கள்]]** என்றும், ஐந்தாவது மகன் புருவின் வழித்தோன்றல்கள்  **பௌரவர்கள்** என்றும் அழைக்கப்பட்டனர்.    புருவின் வழித்தோன்றல்களே பாண்டவர் மற்றும் கௌரவர் ஆவார்.

வேதகாலத்தில் பௌரவர்கள், மன்னர் சுதாஸின் தலைமையில், பத்து மன்னர்கள் போரில், பண்டைய பாரசீகர்களை வென்றனர்.

பௌரவ அரச மரபைச் சேர்ந்த போரஸ், கிமு 326இல்  ஜீலம் ஆற்றாங்கரையில் நடந்த போரில்,  அலெக்சாண்டரிடம் தோல்வி அடைந்தார். இருப்பினும் பேரரசின் போர் வீரத்தைப் பாராட்டி, அலெக்சாண்டர் தாம் வென்ற இந்தியப் பகுதிகளுக்கு, தமது பிரதிநிதியாக நியமித்து கௌரவித்தார்.

## இதனையும் காண்க
* நகுசன்
* யயாதி
* தேவயானி
* சர்மிஷ்டை
* யது
* யது குலம்
* புரு

## மேற்கோள்கள்


பகுப்பு:இந்து சமய தொன்மவியல் இனக்குழுக்கள்
பகுப்பு:சந்திர குல மன்னர்கள்
புலி கும்ரி

**புலி கும்ரி** (Puli Khumri, Persian:پل خمری) என்பது வட ஆப்கானித்தான் இல் உள்ள ஒரு நகரமாகும். இது பாக்லான் மாகாணத்தின் தலைநகரமும் ஆகும். 2002 இன் மதிப்பீட்டின் படி இந்நகரத்தின் மக்கள் தொகை 60,000 ஆகும். இந்நகரத்தில் முக்கியமாக பேசப்படும் மொழி பாரசீக மொழி ஆகும். மற்றும் தாஜிக்ஸே பெரும்பான்மை இனக்குழு ஆகும்.
2015 இன் மதிப்பீட்டின்படி இந்நகரத்தின் மக்கள் தொகை 221,274 ஆகும்.  இது 6 மாவட்டங்களையும் மொத்த பரப்பளவாக 3,752 ஏக்கர் நிலத்தையும் கொண்டுள்ளது.  இந்நகரத்தின் மொத்த The total number of dwellings in this city are 24,586.

## மேற்கோள்கள்

பகுப்பு:ஆப்கானித்தான் நகரங்கள்
செபேர்கன்

**செபேர்கன்**, **செபிர்கன்**, **சிபர்கன்** அல்லது **சபேர்கன்** (**Sheberghān** or **Shaburghān**,*Shebirghan* and *Shibarghan*, பஷ்தூ மொழி, ) என்பது வட ஆப்கானித்தானில் உள்ள ஜோவ்ஸ்ஜான் மாகாணத்தின் தலைநகரம் ஆகும். 

2015 இன் மதிப்பீட்டின்படி இந்நகரத்தின் மக்கள் தொகை 175,599 ஆகும். இது 4 மாவட்டங்களையும் மொத்த பரப்பளவாக 7,335 ஏக்கர் நிலத்தையும் கொண்டுள்ளது. இந்நகரத்தின் மொத்த குடியிருப்புக்கள் 19,511 ஆகும். 

## மேற்கோள்கள்

பகுப்பு:ஆப்கானித்தான் நகரங்கள்
காசுனி

**காசுனி** (Ghaznī, , ) அல்லது **காசுனை** (Ghaznai, ) என்பது ஆப்கானித்தானில் அமைந்துள்ள ஒரு நகரமாகும். இது 150,000 அதிகமான மக்களைக் கொண்டுள்ளது. இது நாட்டின் மத்திய-கிழக்கில் அமைந்துள்ளது. காசுனி நகரம், காசுனி மாகாணத்தின் தலைநகரமும் ஆகும்.

2015 இன் மதிப்பீட்டின்படி இந்நகரத்தின் மக்கள் தொகை 143,379 ஆகும்.  இது 4 மாவட்டங்களையும் மொத்த பரப்பளவாக 3,330 ஏக்கர் நிலத்தையும் கொண்டுள்ளது.  காசுனி நகரத்தின் மொத்த குடியிருப்புக்கள் எண்ணிக்கை 15,931 ஆகும். 

## மேற்கோள்கள்

பகுப்பு:ஆப்கானித்தான் நகரங்கள்
மன்னர் சரபோஜி அரசுக் கல்லூரி

**மன்னர் சரபோஜி அரசுக் கல்லூரி** (*Rajah Serfoji Government College*) இந்தியாவின் தமிழ்நாட்டில் தஞ்சாவூரில் பல்கலைக்கழக நிதிநல்கைக் குழுமத்தின் தன்னாட்சி அனுமதியுடன் செயற்பட்டுவரும் தமிழக அரசின் கலைக் கல்லூரியாகும். இக்கல்லூரி 1955ஆம் ஆண்டில் சூன் 23 அன்று தொடங்கப்பட்டது. தற்போது திருச்சிராப்பள்ளி பாரதிதாசன் பல்கலைக்கழகத்தின் அனுமதியுடன் தன்னாட்சி கல்லூரியாக இயங்கி வருகிறது. தேசிய மதிப்பீடு மற்றும் தரச்சான்று அவையின் (NAAC) முதல் (A) தரத்துடன் (3.18/4) தன்னாட்சி தகுதியுடன் செயற்பட்டு வருகிறது.

## வழங்கும் படிப்புகள்
### இளநிலைப் படிப்புகள்
#### கலைப் பாடங்கள்
* தமிழ் இலக்கியம்
* ஆங்கிலம்

#### வணிகப் பாடங்கள்
* வணிகவியல்
* பொருளியல்
* வணிக நிர்வாகவியல்

#### அறிவியல் பாடங்கள்
* இயற்பியல் - தமிழ், ஆங்கில வழி
* வேதியியல் - தமிழ், ஆங்கில வழி
* கணிதம் - தமிழ், ஆங்கில வழி
* விலங்கியல் - தமிழ், ஆங்கில வழி
* கணினி அறிவியல் - ஆங்கில வழி
* புள்ளியியல் - ஆங்கில வழி
* உயிர்வேதியியல் - ஆங்கில வழி மட்டும்
* உயிர்தொழில்நுட்பவியல் - ஆங்கில வழி மட்டும்

### முதுநிலைப் படிப்புகள்
#### கலைப் பாடங்கள்
* தமிழ்
* ஆங்கிலம்

#### வணிகப் பாடங்கள்
* வணிகவியல்
* பொருளியல்

#### அறிவியல் பாடங்கள்
* இயற்பியல்
* வேதியியல்
* கணிதம்
* விலங்கியல்
* கணினி அறிவியல்
* புள்ளியியல் 
* உயிர்வேதியியல்

### ஆய்வு துறைகள்
முனைவர் பட்டம் (பகுதி/முழு நேரம்)

#### கலைப் பாடங்கள்
* தமிழ்
* ஆங்கிலம்

#### வணிகப் பாடங்கள்
* வணிகவியல்
* பொருளியல்
* மேலாண்மை

#### அறிவியல் பாடங்கள்
* இயற்பியல்
* வேதியியல்
* கணிதம் 
* விலங்கியல் 
* கணினி அறிவியல்
* உயிர்வேதியியல்

## தேசிய கல்வி நிறுவனங்களுக்கான தரவரிசை
மன்னர் சரபோஜி அரசுக் கல்லூரி (தன்னாட்சி), தஞ்சாவூர் 2025ஆம் ஆண்டின் கல்வி நிறுவனங்களுக்கான தேசியத் தரவரிசைக் கட்டமைப்பின்  இந்தியாவில் உள்ள கல்லூரிகளுக்கிடையான தரநிலையில் 79ஆவது இடத்தினைப் பெற்றுள்ளது. 2019ஆம் ஆண்டு முதல் இக்கல்லூரி தேசிய நிறுவன தரவரிசை நிகழ்வில் பங்கெடுத்துவருகிறது.

## குறிப்பிடத்தக்க மேனாள் மாணவர்கள்
* மு. சங்கரன்-இந்திய விண்வெளி ஆய்வாளர்
* புஷ்பவனம் குப்புசாமி-நாட்டுப்புறப் பாடகர்
* துரை சந்திரசேகரன்-சட்டமன்ற உறுப்பினர், திருவையாறு
* ஏ. கலியமூர்த்தி, இந்திய காவல் பணி அதிகாரி
* ச. முரசொலி, இந்திய மக்களவை உறுப்பினர்
* மா. சுப்பிரமணியன்-மேனாள் சட்டமன்ற உறுப்பினர், திருவையாறு
* ந. சிவஞானம்-மேனாள் சட்டமன்ற உறுப்பினர், திருவோணம்
* மா. இராமச்சந்திரன் மேனாள் சட்டமன்ற உறுப்பினர்
* எஸ். தங்கராசு. மக்களவை மேனாள் உறுப்பினர், பெரம்பலூர்

## குறிப்பிடத்தக்க ஆசிரியர்கள்
* க. ரத்னம்
* ஔவை நடராசன்
* அ. சின்னசாமி

## இதனையும் காண்க
* தஞ்சாவூர் மாவட்டத்திலுள்ள கல்வி நிலையங்கள்
* தமிழ்நாடு அரசு கலை மற்றும் அறிவியல் கல்லூரிகள் பட்டியல்

## மேற்கோள்கள்

## வெளியிணைப்புகள்

பகுப்பு:தஞ்சாவூர் மாவட்டத்திலுள்ள அரசினர் கலைக் கல்லூரிகள்
பகுப்பு:பாரதிதாசன் பல்கலைக்கழக இணைவுக்கல்லூரிகள்
விருசபர்வன்

**விருசபர்வன்** (Vrishparva) இந்து  புராணங்களில் மற்றும் மகாபாரதம் போன்ற தொன்ம நூல்களில் கூறப்படும், மந்திர-தந்திரங்களில் தேர்ந்த அசுரர்கள் எனப்படும் தானவர்களின் அரசன் ஆவான். தனது குலகுருவான சுக்கிராச்சாரியார் உதவியுடன் இந்திரன் முதலான தேவர்களைப் பல போர்களில் வெற்றி கொண்டவன்.

சுக்கிராச்சாரியரிடம், மரணித்தவர்களை மீண்டும் எழுப்பும் மந்திரத்தை அறிய வந்த பிரகஸ்பதியின் மகன் கசனை, விருசபர்வ மன்னரின் ஆட்கள், பல முறை கொல்ல முயன்ற போது, கசன் மீதான் அன்பினால் தேவயானியால் காக்கப்பட்டான்.

விருசபர்வனின் மகள் சர்மிஷ்டை தேவயானியின் தோழியாவாள். தேவயானி யயாதியை மணக்கும் போது, சர்மிஷ்டையை வரதட்சனையாக தேவயானியுடன் விருசபர்வனால் அனுப்பி வைக்கப்பட்டவர்.

## இதனையும் காண்க
* யயாதி
* தேவயானி
* சர்மிஷ்டை
* யது
* யாதவர்கள்
* புரு
* பௌரவர்

## மேற்கோள்கள்

*
* 

## வெளி இணைப்புகள்
* Yayati in *[[Brahma Purana]]*

பகுப்பு:இந்து தொன்மவியல் மாந்தர்
பகுப்பு:பாகவத புராண மாந்தர்
பகுப்பு:அசுரர்
ஆனந்தபுரம்

**ஆனந்தபுரம்** என்ற தலைப்பில் உள்ள கட்டுரைகள் வருமாறு:

* ஆனந்தபுரம், கிளிநொச்சி
* ஆனந்தபுரம் (முல்லைத்தீவு)

**அனந்தபுரம்** என்ற தலைப்பில் உள்ள கட்டுரைகளுக்கு அனந்தபுரம் பக்கத்தைப் பார்க்கவும்.

----
கிம் ஹ நில்

**கிம் ஹ-நில்** () (பிறப்பு: 21 பெப்ரவரி 1978) ஒரு தென் கொரிய நாட்டு நடிகை ஆவார். இவர் 1996ஆம் ஆண்டும் முதல் ஹேப்பி டுகெதர், சீக்ரெட், டூ பியூட்டிபுல் டு லை, பியானோ, ரொமான்ஸ், அ ஜென்டில்மேன்ஸ் டிக்னிட்டி  போன்ற பல தொலைக்காட்சி தொடர்களில் மற்றும் பாய் ஜூன், பிளைண்ட் போன்ற பல திரைப்படங்களிலும் நடித்ததன் மிகவும் பரிசியமான நடிகை ஆனார்.

## மேற்கோள்கள்

## வெளி இணைப்புகள்
* 
* Kim Ha-neul
* 

பகுப்பு:1978 பிறப்புகள்
பகுப்பு:வாழும் மக்கள்
பகுப்பு:தென் கொரிய தொலைக்காட்சி நடிகைகள்
பகுப்பு:தென் கொரியத் திரைப்பட நடிகைகள்
வனேடியம்(III) புளோரைடு

**வனேடியம்(III) புளோரைடு** *(Vanadium(III) fluoride)* என்பது VF3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். மஞ்சள் கலந்த பச்சை நிறத்தில் உள்ள இவ்வெப்பந்தாங்கும் பொருளை MnF2 போன்ற நிலைமாற்ற உலோக புளோரைடுகள் தயாரிப்பது போல V2O3 சேர்மத்தில் இருந்து இரண்டு படிநிலைகளில் தயாரிக்க முடியும். குறைந்த வெப்பநிலையில் இச்சேர்மம் காந்த ஒழுங்குகளை வெளிப்படுத்துகிறது. உதாரணம்: V2F6.4H2O நீரேற்று வடிவம் 12 கெல்வின் வெப்பநிலையில் காந்த ஒழுங்குகளை வெளிப்படுத்துகிறது.). 

## தயாரிப்பு
வனேடியம்(III) ஆக்சைடுடன் அமோனியம் பைபுளோரைடு சேர்த்து முதல் படிநிலையில் அறுபுளோரோ வனேடேட்டு(III) உப்பு தயாரிக்கப்படுகிறது.
:V2O3 + 6 (NH4)HF2 → 2 (NH4)3VF6 + 3 H2O
இரண்டாவது படிநிலையில் இந்த அறுபுளோரோ வனேடேட்டு(III) உப்பு வெப்பச்சிதைவுக்கு உட்படுத்தப்படுகிறது.
 
:(NH4)3VF6 → 3 NH3 + 3 HF + VF3

கனிமவேதியியல் திண்மங்களைத் தயாரிப்பதற்கு அமோனியம் உப்புகள் வெப்பச் சிதைவுக்கு உட்படுத்துவது பொதுவான முறையாகும்.
 
வனேடியம்(III) ஆக்சைடுடன் ஐதரசன் புளோரைடைச் சேர்த்து சூடுபடுத்தினால் VF3 சேர்மத்தைத் தயாரிக்க இயலும். புளோரின் அணுக்களுடன் பாலம் அமைத்திருக்கும் ஆறு ஒருங்கிணைவு வனேடியம் அணுக்கள் கொண்ட VF3  ஒரு  படிகத் திண்மமாகும். இச்சேர்மத்தில் இரண்டு பண்பிரட்டையாகா எலக்ட்ரான்கள் இருப்பதை காந்தத் திருப்புத்திறன் வெளிப்படுத்துகிறது.

## மேற்கோள்கள்

*

பகுப்பு:புளோரைடுகள்
பகுப்பு:உலோக ஆலைடுகள்
பகுப்பு:வனேடியம்(III) சேர்மங்கள்
மாலத்தீவில் பெண்கள்

**மாலத்தீவில் பெண்கள்** *( Women in the Maldives)* நிலை பாரம்பரியமாகவே சற்று மேம்பட்டே இருக்கிறது. நான்கு சுல்தானாக்கள் இருந்திருப்பது   இதனை ஏற்றுக் கொள்வதற்கான சான்றாக இருக்கிறது. பெண்கள் முக்காடு அணிந்து கொள்ளவும் தேவையில்லை ஒதுங்கியிருக்கவும் அவசியமில்லை. ஆனால் விளையாட்டரங்கம், மசூதி போன்ற பொது இடங்களில் அவர்களுக்காக சிறப்புத் தனிப்பிரிவுகள் ஒதுக்கீடு செய்யப்பட்டிருந்தன. திருமணத்திற்குப் பின்பு பெண்கள் தங்கள் கணவன் பெயரைச் சேர்த்துக் கொள்ளாமல் தங்கள் பெயரையே வழக்கத்தில் கொண்டிருந்தனர். ஆண்கள் பெண்கள் இருவருக்கும் சொத்தில் சம உரிமை உண்டு.

இசுலாமிய ஆண்களுக்கு நான்கு மனைவிகள் வரை இருக்கலாம். ஆனால் இக்கருத்துக்குப் பலம் சேர்க்க சிறிய சான்று கூறவேண்டுமெனில் பலருக்கு ஒன்றுக்கு மேற்பட்ட மனைவிகள் இருந்தனர் எனலாம்.

குடும்பத்திலும் சமூகத்திலும் இவர்களுக்கு முக்கியமான பொறுப்புகள் வழங்கப்பட்டிருந்தன. மாலத்தீவின் ஆரம்பகால வரலாற்றில் ஒரு பெண் சுல்தானா அல்லது அரசியாவது ஒன்றும் அசாதாரமானதல்ல. சமுதாயத்தில் ஒரு காலத்தில் பெண்வழி மரபாகவும் பரிதுரைக்கப்பட்டுள்ளது.

இன்றைய சமுதாயத்தில் பெண்கள் அரசாங்கம் மற்றும் வணிக ஈடுபாடுகளில்  வலுவான பதவிகளைப் பிடித்திருக்கின்றனர். பெரும்பாலான அரசு ஊழியர்கள் பெண்களாக இருக்கின்றனர். பள்ளிக்கூடங்களில் மாணவர்கள் சேர்க்கையும் கல்வி கற்று முடித்தலும் ஆண் பெண் விகிதத்தில் சமமாகவே காணப்படுகிறது. பெண்கள் அமைச்சரவை மற்றும் பாரளுமன்றத்திலும் சேவை புரிகின்றனர்.
கூடா ஒழுக்கத்திற்காக 2013 ஆம் ஆண்டில் ஒரு 15 வயது நபருக்கு கற்பழிப்பு குற்றம் சுமத்தப்பட்டு 100 கசையடிகள் தண்டனையாக வழங்கப்பட்டது. பின்னர், ஆவாசு தொண்டு நிறுவனம் முன்னெடுத்த சர்வதேச முறையீடு காரணமாக மாலத்தீவின் உயர் நீதிமன்றம் இம்முடிவை மாற்றிக் கொண்டது.

## மேற்கோள்கள்

பகுப்பு:மாலைதீவுகள்
வன்னிக்கோனந்தல்

**வன்னிக்கோனேந்தல்** (ஆங்கிலம் : **Vannikonandhal**) இந்தியாவின் தென்பகுதியில் உள்ள தமிழ்நாடு என்னும் மாநிலத்தில் திருநெல்வேலி மாவட்டம், மானூர் வட்டம், மானூர் ஊராட்சி ஒன்றியத்தில் உள்ள ஒரு சிற்றூர் ஆகும். இந்த ஊர் திருநெல்வேலியில் இருந்து வடக்கே 30 கி.மீ தொலைவில் திருநெல்வேலிக்கும் - சங்கரன்கோவிலுக்கும் இடையே அமைந்துள்ளது.

## வரலாறு
தற்போது வாழும் மக்களின் முந்தைய தலைமுறையினர் இங்கு வருவதற்கு முன்னால் வன்னிய கோனார்என்ற சமுகத்தை சார்ந்த மக்கள் இங்கு வாழ்ந்து வந்தாகவும் அதனால் இந்த ஊர் வன்னிக்கோனேந்தல் எனப் பெயர் பெற்றது என்றும் கூறுவர் இந்த பெயருக்கு மற்றொரு காரணமும் கூறப்படுகிறது. இதற்கு முன் வன்னி மரங்கள் இங்கு அதிகமாக காணப்பட்டதால் இந்த ஊர் வன்னிக்கோனேந்தல் என்ற பெயர் பெற்றது என்றும் கூறுவர்.

## காலநிலை மற்றும் பொருளாதாரம்
இங்கு காலநிலை எப்போதும் மிதமான வறண்ட சூழ்நிலையே காணப்படும். இங்கு மழை என்பது பருவ மழை மட்டுமே, மற்ற நேரங்களில் வெப்பமாகவே காணப்படும் இங்கு உள்ள மக்கள் பெரும்பாலும் விவசாயத்தையே நம்பி வாழ்க்கை நடத்தி வருகின்றனர் கிணற்று நீர் பாசனமே இங்கு முக்கியமான ஒன்றாகும் சில நேரங்களில் இங்கு தண்னீர் பற்றாக்குறை ஏற்படுவதும் உண்டு.

இங்கு பருத்தி, நெல் பயிர்வகைகளும் பயிடப்படுகின்றன . இது செம்மண் தரை என்பதாலும் .இந்த மண்ணிற்கு ஏற்ற பயிர் வகைகள் நன்றாக விளையும்.  இங்கு நீர் ஆதாரமாக இந்த ஊரின் மேற்கு பகுதியில் அமைந்து உள்ள மிகப்பெரிய குளமாகும். இந்த குளம் அருகில் கிணறுகளுக்கு தண்ணீரை வழங்குகிறது. இங்கு விளைவிக்கப்படும் பொருள்கள் அருகில் உள்ள சங்கரன்கோவில் மற்றும் திருநெல்வேலியில் உள்ள சந்தைக்கு அனுப்பி வைக்கப்படுகிறது.

## சமயங்கள் - ஆலயங்கள்
இங்கு இந்து மதத்தை மக்களே அதிகமாக வாழ்கிறார்கள் அதற்கு அடுத்தாக கிறித்த்துவ மக்களும் காணப்படுகின்றனர் மற்ற மதத்தை சார்ந்த மக்கள் சிலரும் காணப்படுகிறார்கள்.

இங்கு காணப்படும் சில பிரபலமான  கோயில்கள்:-
* சூட்டுலிங்க அய்யானர் கோவில்
* பெரியதம்பிரான் கோவில்
* மருதுடையார் கோவில்
* தம்புராட்டி அம்மன் கோவில்
* உய்காட்டு (சுடலை) மாடசாமி கோவில்
* கருப்பசாமி கோவில்

மேலும் இந்த ஊரின் மேற்கு பகுதியில் உள்ள மலைப்பகுதியில் ஆஞ்சநேயர் கோவில் காணப்படுகிறது. இக்கோவிலில் முக்கியமான நாட்களிலும் மற்றும் சனிக்கிழமை தோறும் இங்கு பூசை நடக்கும். சனிக்கிழமை மக்கள் அதிகமாக இங்குசென்று வாயு பகவானை வழிபடுவார்கள்.

## அரசு அலுவலங்கள் /மருத்துவமனை/பள்ளிகள்
*அரசு ஆரம்ப பள்ளி
*அரசுமேல்நிலைபள்ளி 
*அரசு மருத்துவமனை
*கிராம நிர்வாக அலுவலகம்
*அஞ்சல் நிலையம் 
*கால்நடை மருத்துவமனை

## போக்குவரத்து வசதிகள்
இந்த ஊர் சங்கரன்கோயில் - திருநெல்வேலிக்கிடையே அமைந்துள்ளதால் பேருந்து வசதி நன்றாக உள்ளது. இங்கிருந்து எந்த ஊர்களுக்கும் பேருந்து வசதி உண்டு. தற்போது திருநெல்வேலி-ராஜபாளையம் இடையே நான்குவழிசாலை அமைய இருப்பதால் இன்னும் எளிதாகவும் விரைவாகவும்  எங்கும் சென்றுவரமுடியும்.

மேலும் இங்கு அரசு / தனியார் பேருந்துகள் அனைத்தும் இங்கு நின்றே செல்லூம்  மற்றும் அருகில் உள்ள ஊர்களுக்கு சொல்லுவதற்கு பேருந்துகளும் ஆட்டோகளும் காணப்படுகிது.

## கல்வி
இங்குள்ள இளம் வயதினர் பெரும்பாலும் அடிப்படைக் கல்வி அறிவை பெற்றவர்களாகவே இருக்கின்றனர். பெரும்பாலான ஆண்கள் காவல்துறை மற்றும் இராணுவ துறைகளுக்கும் சென்றுள்ளனர்.

## பாதுகாப்பு
மக்களின் பாதுகாப்பிற்காக அருகில் உள்ள ஊரான தேவர்குளத்தில்  காவல் நிலையம் உள்ளது.

## மேற்கோள்கள்

பகுப்பு:திருநெல்வேலி மாவட்டத்திலுள்ள கிராமங்கள்
புஜங்காசனம்

**புஜங்காசனம்** என்பது யோகக் கலையின் ஆசனங்களில் ஒன்று.  
புஜங்காசனத்தில் உடலின் ஒவ்வொரு பகுதியும் பங்கேற்கிறது. இந்த ஆசனம் செய்யும் போது பாம்பு படமெடுப்பது போல உடல் வளைந்து நிமிா்ந்து முகம் நேராக நோக்குகிறது. அதனால் இது **சா்ப்பாசனம்** என்றும் அழைக்கப்படுகிறது.

=செய்முறை=

விாிப்பை விாித்து குப்புறப் படுத்துக் கொள்ள வேண்டும்.  கால்கள் நன்றாக நீட்டியிருப்பது அவசியமாகும்.  கைகள் இரண்டையும் மாா்புக்கு நேராகத் தரையில் விரல்களை விாித்து ஊன்றிக் கொள்ள வேண்டும்.  கைகள் அக்குள் பகுதியைத் தீண்டாமல் முன்னுக்கு எடுத்துச் சென்று அப்படியே தூக்க வேண்டும்.  மாா்பு முன்னுக்கு வளைந்தும் முகம் நேராக பாா்த்த வண்ணமும் இருக்க வேண்டும். கால்களும் உடலின் இடுப்புக்குக் கீழுள்ள பாகமும் தரையைத் தொட்ட வண்ணம் இருக்க வேண்டும். கைகளை ஊன்றித் தலையை மேலே தூக்கும்போது சுவாசத்தை உள்ளுக்கு இழுத்து, மீண்டும் பழைய நிலைக்க வரும்போது சுவாசத்தை வெளியே விட வேண்டும். 



=நன்மைகள்=
புஜங்காசனத்தில் கழுத்து, கைகள், மாா்பு, ஆகியவை வலிமையடைகின்றன. பார்வை தெளிவாகிறது. இடுப்பு உறுதிப்படுகிறது. தினமும் தவறாமல் இதை செய்து வந்தால் உடல் ஆரோக்கியமாக இருக்கும்.  இங்கே கூறப்பட்டுள்ள முறை என்பது ஆரம்பத்தில் செய்ய வேண்டியதைக் குறிக்கிறது. தினமும் எண்ணிக்கையைக் கூட்டிக் கொண்டே போகலாம்.

## மேற்கோள்கள்

## வெளியிணைப்புகள்
*புஜங்காசனம்
*http://www.maalaimalar.com/2013/02/28105253/bhujangasana.html 

பகுப்பு:யோகாசனங்கள்
சிங்கப்பூர் தமிழ் இதழ்கள்

இக்கட்டுரை **[[சிங்கப்பூர்|சிங்கப்பூரில்]] இருந்து வெளிவந்த தமிழ் இதழ்களின் பட்டியலைத்** தொகுக்கிறது. 

## பேனா முனை
**பேனா முனை**, 1946ம் ஆண்டு, சிங்கப்பூரில் இருந்து மாதம் இரு முறை வெளிவந்த ஒரு இசுலாமிய சிற்றிதழாகும். இதன் ஆசிரியர் பஹ்ருத்தீன் ஆவார். இவ்விதழ், இசுலாமிய இலக்கியச் செய்திகளையும் இசுலாமிய உலக செய்தி விமரிசனங்களையும் இசுலாமிய அறிவியல் ஆக்கங்களையும் உள்ளடக்கியிருந்தது. 

பகுப்பு:சிங்கப்பூர் தமிழ் இதழ்கள்
அரசினர் கலைக் கல்லூரி, அரியலூர்

**அரசினர் கலைக் கல்லூரி, அரியலூர்** இந்தியாவின் தமிழ்நாட்டில் அரியலூரில் செயற்பட்டுவரும் தமிழக அரசின் கலைக் கல்லூரியாகும். இக்கல்லூரி 1964ஆம் ஆண்டில் தொடங்கப்பட்டது. தற்போது திருச்சிராப்பள்ளி பாரதிதாசன் பல்கலைக்கழகத்தின் இணைவுப் பெற்ற கல்லூரியாக இயங்கி வருகிறது. தேசிய மதிப்பீடு மற்றும் தரச்சான்று அவையின் (NAAC) தரச்சான்று பெற்று செயற்பட்டு வருகிறது.

## வழங்கும் படிப்புகள்
### இளநிலைப் படிப்புகள்
### முதுநிலைப் படிப்புகள்

## இதனையும் காண்க
* தமிழ்நாடு அரசு கலை மற்றும் அறிவியல் கல்லூரிகள் பட்டியல்
* அரியலூர் மாவட்டத்திலுள்ள கல்வி நிலையங்கள்

## மேற்கோள்கள்

## வெளியிணைப்புகள்

பகுப்பு:அரியலூர் மாவட்டத்திலுள்ள அரசினர் கலைக் கல்லூரிகள்
1665

**1665** (MDCLXV) கிரெகொரியின் நாட்காட்டியில் ஒரு வியாழக்கிழமையில் ஆரம்பமான சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் ஞாயிற்றுக்கிழமையில் ஆரம்பமான சாதாரண ஆண்டு ஆகும்.

## நிகழ்வுகள்
* சனவரி 5 - முதலாவது அறிவியல் இதழ் *[[சூர்ணால் டி சவான்]]* பிரான்சில் இருந்து வெளியானது.
* மார்ச் 4 - இரண்டாவது ஆங்கிலோ-டச்சுப் போர் ஆரம்பம்.
* ஏப்ரல் 10 - ஆங்கிலத்தில் முதலாவது அறிவியல் இதழ் *[[பிலசாபிக்கல் மாகசீன் ஆவ் த ராயல் சொசையிட்டி]]* வெளியிடப்பட்டது.
* மார்ச் 16 - புக்கரெஸ்ட் யூதர்களைக் குடியேற அனுமதித்தது.
* மே 19 - இங்கிலாந்தின் நியூபோர்ட் நகரில் பெரும் தீ பரவியது.
* நவம்பர் 7 - *லண்டன் கசெட்* இதழ் வெளிவர ஆரம்பித்தது.
* ரீயூனியனில் குடியேற்றம் ஆரம்பமானது. பிரெஞ்சுக் கிழக்கிந்தியக் கம்பனி இருபது குடியேறிகளை அனுப்பியது.
* ஒல்லாந்தரால் 1639 இல் அழிக்கப்பட்ட மட்டக்களப்புக் கோட்டையின் மீள்கட்டுமானப் பணிகள் ஆரம்பமாயின.

## பிறப்புகள்

## இறப்புகள்
* சனவரி 12 - பியரே டி பேர்மட், பிரெஞ்சுக் கணிதவியலாளர் (பி. 1601)
* நவம்பர் 19 - நிக்கோலா போசின், பிரெஞ்சு ஓவியர் (பி. 1594)

## மேற்கோள்கள்

*
சார்-இ போல் நகரம்

**சார்-இ போல்** அல்லது **சார் புல்** (**Sar-e Pol** or **Sari Pul**, ) என்பது வட ஆப்கானித்தானில் அமைந்துள்ள நகரமாகும். இது சார்-இ போல் மாகாணத்தின் தலைநகரமும் ஆகும். இது சார்-இ போல் மாவட்டத்தில் அமைந்துள்ளது. 

## மக்கள் தொகையியல்
இந்த மாகாணத் தலைநகரத்தின் மக்கள் தொகை 115,463 ஆகும் .

## மேற்கோள்கள்

பகுப்பு:ஆப்கானித்தான் நகரங்கள்